Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 226

6. A legkisebb költségre tervezés, a fogyasztó oldali igénybefolyásolási programok alkalmazása Az európai uniós jogharmonizáció során az új és a módosításra kerülő jogszabályokban az energiarendszerek tulajdonosait a villamos energia, gázenergia és a hőszolgáltatás területén érdekeltté kell tenni a fogyasztói energiaigényeket mérséklő programokban való részvételben oly módon, hogy az így felmerülő költségeket az árhatóság indokolt költségnek ismerje el. Irányelvet kell kidolgozni a legkisebb költségre tervezés alkalmazására, valamint módszertant kell kidolgozni a fogyasztó oldali befolyásolás és a versenypiac ellentmondásainak kiküszöbölésére. Célkitűzés az energiahordozók fogyasztói oldali energiatakarékossági tevékenységével 5 PJ/év körüli energiahordozó megtakarítás elérése 2010-ig. Felelős: gazdasági miniszter Energiatakarékossági és Energetikai Környezetvédelmi Kht. vezetője Határidő: az energetikai jogszabályok átdolgozásával összhangban 1999/89. szám

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes